Pleg-mor Mec'hiko

Pleg-mor Mec'hiko (Gulf of Mexico e saozneg, Golfo de México e spagnoleg) zo ur pleg-mor bras eus ar Meurvor Atlantel e Norzhamerika. 

En-dro dezhañ emañ Mec'hiko (stadoù Yucatán, Campeche, Veracruz, Tamaulipas), Stadoù Unanet Amerika (stadoù Florida, Alabama, Louisiana, Mississippi, Texas) ha Kuba. Dre ur strizh-mor anvet Kanol Yucatán e tigor war ar Mor Karib, ha dre strizh-mor Florida e tigor war ar peurrest eus ar Mor Atlantel.

E-touez ar stêrioù bras en em daol e Pleg-mor Mec'hiko e c'haller menegiñ ar Mississippi, ar Río Bravo hag ar Río Grijalva. Porzhioù-mor bras a gaver war ribloù ar pleg-mor : Tampa, Orleañs Nevez, Houston, Tampico, Veracruz ha La Habana.

Rummad:Meurvor Atlantel
Rummad:Douaroniezh Norzhamerika